Jesu o ne a sa tshele botshelo jwa maemo a a kwa godimo. O ne a tshela botshelo jo bo sa raraanang mo a neng a bolela gore go ne go se na gope mo a ka “latsang tlhogo ya gagwe gone.” Bogosi jwa gagwe e ne e “se karolo ya lefatshe leno,” le barutwa ba gagwe ba ne ba sa tshwanela go nna “karolo ya lefatshe, fela jaaka [ene e ne e] se karolo ya lefatshe.” Ka jalo Jesu o ne a gana go tsena mo dipolotiking tsa motlha wa gagwe.—Mathaio 8:20; Johane 6:15; 17:16; 18:36. Mafelobeke mangwe le mangwe, Badri, Marina le bana ba bone e bong Gocha le Levani, ba ne ba rulaganya mesepele ya go ya kwa kgaolong nngwe e ntle e e dithaba kwa bokone jwa Tbilisi. Ka dinako dingwe, ba ne ba tsamaya dikilometara di ka nna 150 mo ditseleng tse di motsopodia go ya kwa metseng e e kgakala.